pythainlp/thaigov-v2-corpus-22032023 huggingface dataset:
วันพฤหัสบดีที่ 22 กันยายน 2565
รัฐบาลประชาสัมพันธ์เชิงรุก พาสื่อต่างประเทศลงพื้นที่จังหวัดชายแดนใต้ โปรโมทSoft Power และชุมชนพหุวัฒนธรรม
รัฐบาลประชาสัมพันธ์เชิงรุก พาสื่อต่างประเทศลงพื้นที่จังหวัดชายแดนใต้ โปรโมทSoft Power และชุมชนพหุวัฒนธรรม
วันนี้ (22 กันยายน 2565) นางสาวรัชดา ธนาดิเรก รองโฆษกประจำสำนักนายกรัฐมนตรี และกรรมการผู้แทนพิเศษของรัฐบาลในการแก้ปัญหาจังหวัดชายแดนภาคใต้ นำคณะสื่อมวลชนชั้นนำจากสาธารณรัฐประชาชนจีน และตัวแทนสื่อจากสำนักข่าว Bernama มาเลเซีย ลงพื้นที่จังหวัดชายแดนภาคใต้ ระหว่างวันที่ 22-24 กันยายน 2565 ภายใต้กิจกรรมนำสื่อมวลชนต่างประเทศลงพื้นที่ และในระยะต่อไปจะเป็นสื่อจากประเทศอื่นในภูมิภาคต่างๆ โดยเป็นความร่วมมือระหว่าง สำนักโฆษก และศูนย์อำนวยการบริหารจังหวัดชายแดนภาคใต้ (ศอ.บต.) เพื่อร่วมประชาสัมพันธ์ Soft Power ของพื้นที่ เพื่อดึงดูดนักท่องเที่ยวต่างชาติ รวมถึงติดตามความก้าวหน้าการขับเคลื่อนผลการดำเนินงานตามนโยบายของรัฐบาล สร้างการรับรู้ที่ถูกต้องในด้านต่าง ๆ
ซึ่งรัฐบาลได้กำหนดให้การพัฒนาเศรษฐกิจ สังคม และสร้างความสงบสุขในพื้นที่จังหวัดชายแดนภาคใต้เป็นนโยบายเร่งด่วน เพื่อให้ประชาชนชายแดนใต้ อยู่ดี กินดี พื้นที่มีความสงบร่มเย็นภายใต้สังคมพหุวัฒนธรรมที่หลากหลาย นอกจากนี้ พื้นที่จังหวัดชายแดนภาคใต้ยังมีศักยภาพสูงในด้านการท่องเที่ยวทั้งการท่องเที่ยวเชิงวัฒนธรรมและธรรมชาติ มีความหลากหลายทางชีวภาพ วิถีชีวิต วัฒนธรรมและภูมิปัญญา ครอบคลุมพื้นที่ชุมชนเมือง ผืนป่า และทะเล ซึ่งจะสามารถดึงดูดนักท่องเที่ยว ทั้งจากในประเทศและต่างประเทศ เพื่อสร้างรายได้ประชาชนและชุมชนท้องถิ่นได้อย่างยั่งยืน
โดยในวันนี้ คณะสื่อมวลชนได้เยี่ยมชมพิพิธภัณฑ์มรดกทางวัฒนธรรมอิสลามและศูนย์การเรียนรู้อัลกุรอาน อำเภอยี่งอ จังหวัดนราธิวาส จากนั้นติดตามการดำเนินงานด้านการท่องเที่ยว ณ ชุมชน 3 วัฒนธรรม ไทยพุทธ- จีน - มุสลิม นราธิวาส ซึ่งเป็นการส่งเสริมการท่องเที่ยวเชิงวัฒนธรรม อันเป็นส่วนหนึ่งของการพัฒนาศักยภาพของคนในพื้นที่ด้วย
นางสาวรัชดาฯ กล่าวว่า จังหวัดชายแดนใต้ มีเอกลักษณ์เฉพาะพื้นถิ่น มีความโดดเด่นทางประวัติศาสตร์ ศาสนสถาน และสถาปัตกรรมต่าง ๆ มีภาษา วัฒนธรรมผ้า ผลิตภัณฑ์ภูมิปัญญาพื้นบ้านและอาหารที่หลากหลาย นอกจากนี้ยังมีจุดเด่นทางธรรมชาติอย่างกลมกลืนลงตัวในความเป็นสังคมพหุวัฒนธรรม อันเป็นอัตลักษณ์ที่สำคัญและมีคุณค่ามาก เป็น Soft Power ที่รัฐบาลมุ่งมั่นส่งเสริม อนุรักษ์และสืบสาน และต้องการเผยแพร่ให้ต่างชาติได้รับรู้และอยากมาเยือน โดยในครั้งถัดไป จะได้นำคณะสื่อมวลชนจากภูมิภาคอื่นๆ ร่วมคณะเดินทางมาเพื่อสัมผัสและเรียนรู้วิถีชีวิตและสังคมความเป็นพหุวัฒนธรรมของจังหวัดชายแดนใต้อีก
วันพฤหัสบดีที่ 3 พฤศจิกายน 2565
"ทิพานัน" ชี้อุตสาหกรรมส่งออกขยายตัว ดันดัชนีเอ็มพีไอเดือนก.ย. ทะลุถึง 3.36%  ใกล้เคียงปี62ก่อนเกิดโควิด  เป็นผลจากมาตรการรัฐ ชี้สัญญาณดีภาคอุตสาหกรรมกลับมาเติบโต-แข็งแกร่ง
"ทิพานัน" ชี้อุตสาหกรรมส่งออกขยายตัว ดันดัชนีเอ็มพีไอเดือนก.ย. ทะลุถึง 3.36%  ใกล้เคียงปี62ก่อนเกิดโควิด  เป็นผลจากมาตรการรัฐ ชี้สัญญาณดีภาคอุตสาหกรรมกลับมาเติบโต-แข็งแกร่ง ส่งผล ผลดีต่อภาพรวมการขับเคลื่อนเศรษฐกิจ
วันที่ 3 พฤศจิกายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า รายงานดัชนีผลผลิตอุตสาหกรรม (เอ็มพีไอ) เดือนกันยายน 2565 ขยายตัว 3.36% ขณะที่ไตรมาส 3 (กรกฎาคม-กันยายน) ขยายตัว 8.06% ส่งผลให้ 9 เดือนแรกของปี 2565 เอ็มพีไอขยายตัว 2.83% โดยพบว่าการขยายตัวของเดือนกันยายน ใกล้เคียงกับปี 2562 ก่อนที่จะเกิดสถานการณ์วิกฤติการณ์แพร่ระบาดของเชื้อไวรัสโควิด -19 โดยเกิดจากปัจจัยที่ตลาดส่งออกขยายตัวได้ดี ทั้งในสหรัฐอเมริกา สหภาพยุโรปและอาเซียน ภาคท่องเที่ยวขยาย ส่งผลต่อสินค้าเกี่ยวกับการท่องเที่ยว ที่สำคัญคือมาตรการกระตุ้นเศรษฐกิจของภาครัฐ เช่น เราเที่ยวด้วยกัน ช็อปดีมีคืนและคนละครึ่ง
น.ส.ทิพานัน กล่าวว่า จากการดำเนินงานของ นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ภายใต้การนำของ พล.อ.ประยุทธ์ จันทร์โอชา นายกรัฐมนตรี ส่งผลให้ดัชนีเอ็มพีไอ ขยายตัวต่อเนื่อง จนกลับไปสู่ระดับที่ใกล้เคียงกับสถานการณ์ก่อนเกิดวิกฤตการณ์การแพร่ระบาดของเชื้อไวรัสโควิด-19 ถือเป็นสัญญาณดีที่ภาคอุตสาหกรรมไทยกลับมาเติบโตและแข็งแกร่ง และส่งผลดีต่อภาพรวมการขับเคลื่อนเศรษฐกิจ สะท้อนถึงมาตรการในการกระตุ้นการใช้จ่ายของภาครัฐและประชาชน รวมทั้งการแบ่งเบาภาระค่าครองชีพให้กับประชาชนและมาตรการช่วยเหลือฟื้นฟูผู้ประกอบธุรกิจ ทั้งทางด้านสินเชื่อเสริมสภาพคล่อง และแรงงาน แก้ไขปัญหาได้ตรงจุด สามารถสร้างความเชื่อมั่นให้นักลงทุน ผู้ประกอบการทั้งรายใหญ่และรายย่อย ทั้งที่มีโรงอตุสาหกรรมขนาดใหญ่และธุรกิจเอสเอ็มอี วิสาหกิจขนาดลางและขนาดย่อม
"พล.อ.ประยุทธ์ จันทร์โอชา นายกรัฐมนตรี ยังได้มอบหมายให้กระทรวงอุตสาหกรรม ยกระดับผู้ประกอบการควบคู่ไปกับการพัฒนาอุตสาหกรรมของประเทศ ให้มีความก้าวหน้าด้านเทคโลยี ทันสมัย ใส่ใจสิ่งแวดล้อมและผู้บริโภค ซึ่งจะทำให้ไทยก้าวขึ้นสู่แถวหน้าประเทศที่มีการพัฒนาอุตสาหกรรมอย่างยั่งยืน" น.ส. ทิพานัน กล่าว
วันอังคารที่ 25 ตุลาคม 2565
PM’s statement on United Nations Day
PM’s statement on United Nations Day
October 24, 2022, at 0730hrs, Prime Minister and Defense Minister Gen. Prayut Chan-o-cha delivered a statement via the Radio Thailand on occasion of the 2022 United Nations Day. Deputy Secretary-General to the Prime Minister and Acting Government Spokesperson Anucha Burapachaisri disclosed gist of his statement as follows:
On October 24 of each year, the world celebrates the United Nations Day, of which Thailand has become an active and constructive member for 75 years since 1946. According to the Prime Minister, international cooperation is essential amidst wide-ranging global challenges, be it, economic crisis, food and energy shortage, international conflicts, and natural disaster, among others.
Thailand adheres to UN-centered multilateralism, and stands ready to work together with the global community to utilize new generation’s power and creativity for the creation of the better future. The Prime Minister expressed belief that global solidarity under the UN framework would lead everyone out of all the challenges and promote balanced coexistence.
The Thai Government commits to actively support the missions of UN and other international organizations. The country has presented its candidacy for the UN Human Rights Council membership for the term 2025-2027, and takes pride in hosting several UN and UN-affiliated agencies / regional headquarters in Bangkok. The Prime Minister emphasized that world peace would be realized through international cooperation, and congratulated the 75th anniversary of UN establishment.
วันพฤหัสบดีที่ 22 กันยายน 2565
คณะกรรมการ PPP เห็นชอบแนวทางปฏิบัติการนำข้อตกลงคุณธรรมมาใช้กับโครงการ PPP เพิ่มประสิทธิภาพการทำงาน ยกระดับความโปร่งใสในการคัดเลือกเอกชน
ผลการประชุมคณะกรรมการ PPP ครั้งที่ 5/2565 เมื่อวันพุธที่ 21 กันยายน 2565 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 5/2565 เมื่อวันพุธที่ 21 กันยายน 2565 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP เห็นชอบการออกแนวทางปฏิบัติในการนำข้อตกลงคุณธรรม (Integrity Pact : IP) มาใช้กับโครงการ PPP ที่ดำเนินการตามพระราชบัญญัติการร่วมลงทุนระหว่างรัฐและเอกชน (พ.ร.บ. การร่วมลงทุนฯ ปี 2562) โดยมุ่งเน้นการกำหนดให้ผู้สังเกตการณ์ต้องมีความเชี่ยวชาญที่หลากหลายสำหรับการคัดเลือกเอกชนในโครงการร่วมลงทุน ซึ่งจะต้องครอบคลุมไม่น้อยกว่า 3 ด้าน รวมถึงกำหนดรายละเอียดและระยะเวลาการดำเนินการในแต่ละขั้นตอนที่มีความชัดเจน โดยปัจจุบันมีโครงการ PPP ที่ดำเนินการตามข้อตกลงคุณธรรมตามประกาศ สคร. จำนวน 5 โครงการ ได้แก่ 1) โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) ของการรถไฟฟ้าขนส่งมวลชนแห่งประเทศไทย 2) โครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย ของกรมการขนส่งทางบก 3) โครงการบริหารจัดการท่าเทียบเรือสาธารณะเพื่อขนถ่ายสินค้าเหลวของการนิคมอุตสาหกรรมแห่งประเทศไทย (กนอ.) 4) โครงการบริหารจัดการท่าเทียบเรือสาธารณะเพื่อขนถ่ายสินค้าทั่วไปของ กนอ. และ 5) โครงการทางพิเศษสายกะทู้ - ป่าตอง จังหวัดภูเก็ต ของการทางพิเศษแห่งประเทศไทย โดยจะช่วยส่งเสริมให้เกิดความโปร่งใสและตรวจสอบได้ในการดำเนินโครงการ PPP รวมถึงกระบวนการตัดสินใจที่เกี่ยวข้อง ซึ่งเป็นหนึ่งในเป้าประสงค์สำคัญของการร่วมลงทุนตาม พ.ร.บ. การร่วมลงทุนฯ ปี 2562 รวมทั้งยังช่วยสร้างความเชื่อมั่นให้กับนักลงทุนมากขึ้น
2. คณะกรรมการ PPP ยังได้พิจารณาการให้โครงการทางหลวงพิเศษระหว่างเมืองหมายเลข 9 สายถนนวงแหวนรอบนอกกรุงเทพมหานคร ตอน ทางยกระดับบางขุนเทียน - บางบัวทอง ของกรมทางหลวง (ทล.)ดำเนินการในลักษณะการร่วมลงทุนระหว่างรัฐและเอกชน เนื่องจากจะเป็นการพัฒนาโครงข่ายทางหลวงพิเศษรอบกรุงเทพมหานครให้ครบสมบูรณ์ สอดคล้องกับแผนแม่บทการพัฒนาโครงข่ายทางหลวงพิเศษระหว่างเมืองระยะ 20 ปี (2560 - 2579) และเป็นประโยชน์ต่อการให้บริการประชาชน ทั้งนี้ ให้กระทรวงคมนาคม และ ทล. รับไปดำเนินการตามความเห็นของหน่วยงานที่เกี่ยวข้อง เพื่อประกอบการพิจารณาตามขั้นตอนต่อไป
วันพฤหัสบดีที่ 6 ตุลาคม 2565
กระทรวงยุติธรรม โดยกรมพินิจและคุ้มครองเด็กและเยาวชน ผนึกกำลัง บริษัท ซีพี ออลล์ จำกัด (มหาชน) และวิทยาลัยเทคโนโลยีปัญญาภิวิฒน์ ให้โอกาสสร้างอนาคตเยาวชนผู้ก้าวพลาด
กระทรวงยุติธรรม โดยกรมพินิจและคุ้มครองเด็กและเยาวชน ผนึกกำลัง บริษัท ซีพี ออลล์ จำกัด (มหาชน) และวิทยาลัยเทคโนโลยีปัญญาภิวิฒน์ ให้โอกาสสร้างอนาคตเยาวชนผู้ก้าวพลาด
ในวันพุธที่ ๕ ตุลาคม ๒๕๖๕ เวลา ๑๔.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม พร้อมด้วย นายณรงค์ศักดิ์ ภูมิศรีสอาด ที่ปรึกษาคณะเจ้าหน้าที่บริหารบริษัท ซีพีออลล์ จำกัด (มหาชน) ให้เกียรติเป็นประธานสักขีพยานใน "พิธีลงนามข้อตกลงความร่วมมือระหว่างกรมพินิจและคุ้มครองเด็กและเยาวชน กระทรวงยุติธรรม กับ บริษัท ซีพี ออลล์ จำกัด (มหาชน) และวิทยาลัยเทคโนโลยีปัญญาภิวัฒน์" โดยมี พ.ต.ท. วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน และนายวิเชียร เนียมน้อม ผู้แทนผู้รับใบอนุญาตและผู้อำนวยการวิทยาลัยเทคโนโลปัญญาภิวัฒน์ ร่วมลงนามบันทึกข้อตกลง ทั้งนี้ นายสหการณ์ เพ็ชรนรินทร์ รองปลัดกระทรวงยุติธรรม ดร.ธเรศวร์ ธนะสมบูรณ์ ที่ปรึกษาวิทยาลัยเทคโนโลยีปัญญาภิวัฒน์ นายฉัชร์ภิมุก อภินันท์โชติสกุล ผู้อำนวยการบริหารความร่วมมือ นายโกมล พรมเพ็ง รองอธิบดีกรมพินิจและคุ้มครองเด็กและเยาวชน นางนลินนาถ ไกรนรา รองอธิบดีกรมพินิจและคุ้มครองเด็กและเยาวชน และเจ้าหน้าที่ผู้เกี่ยวข้อง เข้าร่วมเป็นสักขีพยานในพิธีลงนามฯ ณ ห้องประชุม ๗ - ๐๑ ชั้น ๗ อาคารกระทรวงยุติธรรม
การลงนามบันทึกข้อตกลงความร่วมมือในครั้งนี้ มีวัตถุประสงค์เพื่อมอบโอกาสให้กับผู้กระทำผิด โดยการสนับสนุนการดำเนินงานการแก้ไข บำบัด พื้นฟู การให้โอกาสในด้านการศึกษา ฝึกอบรมอาชีพ ตลอดจนสร้างโอกาส ในการเข้าถึงการมีงานทำ เพื่อให้ผู้กระทำผิดสามารถกลับคืนสู่สังคมได้อย่างภาคภูมิและดำรงชีวิตได้อย่างปกติสุข ซึ่งบันทึกข้อตกลงความร่วมมือดังกล่าว มีระยะเวลาความร่วมมือ ตั้งแต่ปีการศึกษา ๒๕๖๑ ถึงปีการศึกษา ๒๕๖๕ กรมพินิจฯ บริษัท ซีพี ออลล์ จำกัด (มหาชน) และวิทยาลัยเทคโนโลยีปัญญาภิวัฒน์จึงมีความเห็นร่วมกันในการจัดทำบันทึกข้อตกลงความร่วมมือ (MOU) เพื่อให้การสนับสนุนการดำเนินงานการแก้ไข บำบัด พื้นฟู อย่างต่อเนื่องและเป็นการยกระดับความร่วมมือด้านการศึกษาและการส่งเสริมอาชีพให้แก่เด็กและเยาวชน ด้วยการสนับสนุนทุนการศึกษา การฝึกงานด้านการขายปลีกและเพื่อเป็นการเตรียมความพร้อมก่อนปล่อย ตลอดจนการรองรับการจ้างงานให้กับเด็กและเยาวชนหลังปล่อย เพื่อสร้างโอกาสให้เด็กและเยาวชน ได้ปรับตัวเข้าสู่สังคมตามเป้าหมายการคืนคนดีสู่สังคมต่อไป
นอกจากนี้ กรมพินิจและคุ้มครองเด็กและเยาวชน กล่าวขอบคุณบริษัท ซีพี ออลล์ จำกัด (มหาชน) และวิทยาลัยเทคโนโลยีปัญญาภิวัฒน์ ที่สนับสนุนการดำเนินงานของกรมพินิจและคุ้มครองเด็กและเยาวชนอย่างต่อเนื่อง และมีความยินดีที่จะจัดทำบันทึกข้อตกลงความร่วมมือนี้ในการสนับสนุนและให้โอกาสทางการศึกษาและการฝึกอาชีพ ซึ่งจะช่วยให้เด็กและเยาวชนได้ปรับตัวในทางที่ดีเป็นประชากรที่มีคุณภาพและเป็นคนดีของสังคมและประเทศชาติได้ ซึ่งถือเป็นปณิธานของทั้ง ๓ หน่วยงานในการทำงานร่วมกันมาอย่างยาวนาน และจะยั่งยืนต่อไปในอนาคต
วันศุกร์ที่ 7 ตุลาคม 2565
สธ. พร้อมสนับสนุน “การแพทย์แผนจีน” เพิ่มทางเลือกในการดูแลสุขภาพ
รัฐมนตรีช่วยว่าการกระทรวงสาธารณสุข ร่วมเปิดงานวันแพทย์แผนจีนหัวเฉียว “ก้าวล้ำ คลินิกการแพทย์แผนจีนหัวเฉียว พัฒนาการที่ไม่หยุดนิ่ง” เผย กระทรวงสาธารณสุขพร้อมสนับสนุนและร่วมมือพัฒนาคุณภาพการให้บริการ และมาตรฐานการรักษาด้านการแพทย์แผนจีน
รัฐมนตรีช่วยว่าการกระทรวงสาธารณสุข ร่วมเปิดงานวันแพทย์แผนจีนหัวเฉียว “ก้าวล้ำ คลินิกการแพทย์แผนจีนหัวเฉียว พัฒนาการที่ไม่หยุดนิ่ง” เผย กระทรวงสาธารณสุขพร้อมสนับสนุนและร่วมมือพัฒนาคุณภาพการให้บริการ และมาตรฐานการรักษาด้านการแพทย์แผนจีน เพื่อเพิ่มทางเลือกให้การดูแลสุขภาพ ให้ผู้รับบริการเกิดความปลอดภัย
วันนี้ (7 ตุลาคม 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ร่วมเปิดงานวันแพทย์แผนจีนหัวเฉียว “ก้าวล้ำ คลินิกการแพทย์แผนจีนหัวเฉียว พัฒนาการที่ไม่หยุดนิ่ง” และกล่าวว่า คลินิกแพทย์แผนจีนหัวเฉียว และมหาวิทยาลัยหัวเฉียวเฉลิมพระเกียรติ ได้ร่วมกับ 4 สถาบันชั้นนำด้านการแพทย์แผนจีนของสาธารณรัฐประชาชนจีน จัดงานกิจกรรมสร้างความตระหนักรู้ในศาสตร์การแพทย์แผนจีน เพื่อรักษา ป้องกัน ส่งเสริม และฟื้นฟูสภาพร่างกายให้แก่ประชาชนคนไทย ซึ่งที่ผ่านมากระทรวงสาธารณสุข โดย กรมการแพทย์แผนไทยและการแพทย์ทางเลือก และกรมสนับสนุนบริการสุขภาพ ได้มีความร่วมมือในการแลกเปลี่ยนองค์ความรู้ และทำงานใกล้ชิดกับมหาวิทยาลัยหัวเฉียวมาอย่างต่อเนื่อง ซึ่งวันนี้ถือเป็นอีกหนึ่งกิจกรรมที่มีความร่วมมือกัน
ดร.สาธิต กล่าวต่อว่า การแพทย์แผนจีน เป็น ศาสตร์หนึ่งที่เป็นที่ยอมรับทั้งในประเทศและต่างประเทศ โดยในช่วงสถานการณ์โรคโควิด 19 ที่ผ่านมา มีการใช้องค์ความรู้จากแพทย์แผนจีนในการนำสมุนไพรจีนมาใช้รักษาและฟื้นฟูปอดให้แข็งแรง ขณะที่การแพทย์แผนไทยมีการนำ สมุนไพรฟ้าทะลายโจรมาใช้ทำให้เป็นที่รู้จักทั่วโลก สิ่งเหล่านี้เป็นเครื่องยืนยันถึงนโยบายของกระทรวงสาธารณสุขไทยที่จะสนับสนุนส่งเสริมศาสตร์การแพทย์แผนจีน และการแพทย์ทางเลือกอื่นๆ เพื่อเพิ่มทางเลือกให้กับประชาชนในการดูแลสุขภาพ โดยมีการกำกับดูแลเรื่องมาตรฐานการบริการเพี่อให้ผู้รับบริการเกิดความปลอดภัย
********************************************* 7 ตุลาคม 2565
วันพฤหัสบดีที่ 15 กันยายน 2565
รัฐบาลเชื่อมั่นโครงการ “เขตส่งเสริมอุตสาหกรรมและนวัตกรรมดิจิทัล (EECd)” ช่วยดึงดูดผู้ประกอบการอุตสาหกรรมแห่งอนาคต เตรียมเปิดโครงการฯ นำร่อง 67
รัฐบาลเชื่อมั่นโครงการ “เขตส่งเสริมอุตสาหกรรมและนวัตกรรมดิจิทัล (EECd)” ช่วยดึงดูดผู้ประกอบการอุตสาหกรรมแห่งอนาคต เตรียมเปิดโครงการฯ นำร่อง 67 คาดว่าจะเปิดให้บริการเต็มรูปแบบภายใน 68
วันที่ 15 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลมุ่งส่งเสริมดิจิทัลเทคโนโลยี ซึ่งมีทั้ง IoT, 5G, Cloud, AI/Big Data, Blockchain, AR/VR/MR เป็นต้น โดยให้สำนักงาน EEC พัฒนาโครงการเขตส่งเสริมอุตสาหกรรมและนวัตกรรมดิจิทัล (EECd) ซึ่งตั้งอยู่บนพื้นที่ 534 ไร่ ใกล้กับท่าเรือน้ําลึก แหลมฉบัง จ.ชลบุรี ตั้งเป้าผลักดันให้เป็นเครื่องมือสำคัญของภาครัฐที่จะขับเคลื่อนอุตสาหกรรมไทยเข้าสู่เศรษฐกิจโลกยุคใหม่ มั่นใจสามารถดึงดูดนักลงทุนจากต่างประเทศได้มาก เตรียมแผนเปิดโครงการฯ ในพื้นที่นำร่อง 65 ไร่ ปี 2567 และคาดว่าจะเปิดให้บริการเต็มรูปแบบภายในปี 2568
นางสาวรัชดาฯ กล่าวถึงการดำเนินการโครงการ EECd ว่า สำนักงาน EEC ได้ทำการออกแบบระบบนิเวศน์ เพื่อรองรับอุตสาหกรรมดิจิทัล โดยระบบนิเวศน์จะประกอบด้วย 3 ส่วนหลัก คือ ระบบนิเวศน์ทางธุรกิจ ระบบนิเวศน์ทางการศึกษา และระบบนิเวศน์การทำงาน ที่จะอำนวยความสะดวกให้กับผู้ประกอบการด้านดิจิทัลอย่างสมบูรณ์แบบ ซึ่งในปัจจุบันมีองค์กรพันธมิตรมากมาย ที่ร่วมพัฒนาโครงการ อาทิ สำนักงานพัฒนาวิทยาศาสตร์และเทคโนโลยีแห่งชาติ (สวทช.) ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (เนคเทค) การไฟฟ้าส่วนภูมิภาค บ.โทรคมนาคมแห่งชาติ เป็นต้น ขณะเดียวกัน ทางสำนักงาน EEC ได้ทำการประชาสัมพันธ์โครงการ EECd ร่วมกับพันธมิตรระดับนานาชาติ ซึ่งได้รับผลการตอบรับเป็นอย่างดีจากผู้ประกอบการด้านดิจิทัลในอเมริกา ยุโรป และเอเชีย เป็นต้น
“ประเทศไทยเป็นประเทศที่มีศักยภาพทั้งการประกอบธุรกิจและการอยู่อาศัย เมื่อสำนักงาน EEC ได้พัฒนาเขตส่งเสริมอุตสาหกรรมและนวัตกรรมดิจิทัล (EECd) ที่มีระบบนิเวศน์รองรับอุตสาหกรรมดิจิทัลโดยตรง รวมถึงสิทธิประโยชน์แบบเฉพาะเจาะจง ตรงกับความต้องการที่แท้จริงของอุตสาหกรรมดิจิทัล ทำให้ประเทศไทยเป็นจุดดึงดูดหลักของผู้ประกอบการด้านดิจิทัลและอุตสาหกรรมแห่งอนาคตจากนานาชาติ ที่ต้องการเข้าถึงตลาดเอเชียตะวันออกเฉียงใต้ได้อย่างรวดเร็ว ซึ่งหมายถึงโอกาสที่จะมีเม็ดเงินไหลเข้าประเทศอีกมาก นำไปสู่การจ้างงานและสร้างรายได้ และองค์ความรู้ที่สามารถถ่ายโอนมายังคนไทยมากขึ้นด้วย” นางสาวรัชดาฯ กล่าว
วันศุกร์ที่ 14 ตุลาคม 2565
"ทิพานัน" แจ้งเตือนประกาศใช้มือถือขณะขับรถต้องเชื่อมต่ออุปกรณ์ไร้สายมีผลบังคับใช้แล้ว ช่วยลดอุบัติเหตุ  เพื่อความปลอดภัยของสังคม ฝ่าฝืนมีโทษปรับ400-1,000 บาท
"ทิพานัน" แจ้งเตือนประกาศใช้มือถือขณะขับรถต้องเชื่อมต่ออุปกรณ์ไร้สายมีผลบังคับใช้แล้ว ช่วยลดอุบัติเหตุ  เพื่อความปลอดภัยของสังคม ฝ่าฝืนมีโทษปรับ400-1,000 บาท
วันที่14 ตุลาคม 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยกรณีราชกิจจานุเบกษาได้เผยแพร่ประกาศสำนักงานตำรวจแห่งชาติ เรื่อง“หลักเกณฑ์และวิธีการใช้โทรศัพท์เคลื่อนที่ของผู้ขับขี่ขณะขับรถพ.ศ. 2565” ว่า รัฐบาลให้ความสำคัญกับความปลอดภัยการใช้รถใช้ถนน เพื่อลดการสูญเสียและการบาดเจ็บของพี่น้องประชาชน ซึ่งในปัจจุบันผู้ขับขี่รถมีการใช้โทรศัพท์เคลื่อนที่หรือโทรศัพท์มือถือขณะขับขี่ โดยเป็นหนึ่งในสาเหตุให้เกิดการเกิดอุบัติเหตุจำนวนมาก
น.ส.ทิพานัน กล่าวว่า สำนักงานตำรวจแห่งชาติ จึงมีประกาศสำนักงานตำรวจแห่งชาติ เรื่อง หลักเกณฑ์และวิธีการใช้โทรศัพท์เคลื่อนที่ของผู้ขับขี่ขณะขับรถ พ.ศ. 2565 ซึ่งมีผลบังคับใช้แล้วตั้งแต่เมื่อวันที่ 7 ตุลาคม 2565 ที่ผ่านมา อาศัยอำนาจตามความในมาตรา 43 (9) แห่งพระราชบัญญัติจราจรทางบก พ.ศ. 2522 ให้ผู้ขับขี่ใช้โทรศัพท์ขณะขับรถได้ตามหลักเกณฑ์และวิธีการดังต่อไปนี้
1.ใช้อุปกรณ์เชื่อมต่อแบบไร้สาย อุปกรณ์เสริมสำหรับการสนทนาหรือระบบกระจายเสียง จากเครื่องโทรศัพท์ โดยผู้ขับขี่ไม่ต้องถือหรือจับโทรศัพท์เคลื่อนที่
2.ใช้อุปกรณ์เสริมพิเศษสำหรับยึดหรือติดโทรศัพท์เคลื่อนที่ไว้กับส่วนหน้าของตัวรถทุกครั้ง ก่อนการขับรถ ทั้งนี้ ต้องไม่บดบังทัศนวิสัยหรือเสียความสามารถในการขับรถ กรณีผู้ขับขี่มีความจำเป็นต้องถือ จับ หรือสัมผัสโทรศัพท์เคลื่อนที่เพื่อใช้งานโดยประการใด ๆ ให้ผู้ขับขี่หยุดหรือจอดรถในสถานที่สำหรับจอดรถอย่างปลอดภัย ก่อนใช้โทรศัพท์เคลื่อนที่ดังกล่าว
น.ส.ทิพานัน กล่าวอีกว่า ทั้งนี้ผู้ฝ่าฝืนต้องระวางโทษปรับตั้งแต่ 400-1,000 บาท ตามพระราชบัญญัติจราจรทางบก พ.ศ. 2522 มาตรา 43(9) ที่กำหนดไว้ชัดเจนว่า ห้ามมิให้ผู้ขับขี่ใช้โทรศัพท์หรือเครื่องมือสื่อสารอื่นใดในขณะที่รถเคลื่อนที่ เว้นแต่การใช้โทรศัพท์เคลื่อนที่โดยใช้อุปกรณ์เสริมสำหรับการสนทนา โดยผู้ขับขี่ไม่ต้องถือหรือจับโทรศัพท์เคลื่อนที่นั้น
และเพื่อให้กฎหมายมีความทันต่อสถานการณ์ที่อาจเปลี่ยนไปในอนาคตและเพื่อติดตามผลสัมฤทธิ์ของการบังคับใช้กฎหมายเรื่องนี้ จึงได้กำหนดให้หลังจากประกาศฉบับนี้ใช้บังคับแล้วเป็นระยะเวลา 5 ปี หรือเมื่อมีเหตุจําเป็นอื่น ให้มีการพิจารณาทบทวนหลักเกณฑ์ และวิธีการใช้โทรศัพท์เคลื่อนที่ของผู้ขับขี่ขณะขับรถ โดยรับฟังความคิดเห็นของประชาชนเพื่อประกอบการพิจารณา
“รัฐบาลมีความห่วงใยประชาชนจากหลายกรณีที่เคยมีปัญหารับโทรศัพท์ขณะขับขี่ รวมถึงหลายกรณีที่เกิดความเสียหายทั้งทรัพย์สินและชีวิตของผู้ขับขี่เองและของผู้ร่วมใช้ถนนคนอื่นๆ ตลอดระยะเวลาที่ผ่านมารัฐมีกลไกหลายแบบที่จะช่วยบรรเทาปัญหาและแก้ไขปัญหาการโทรระหว่างขับขี่ให้ดีขึ้น จึงขอความร่วมมือพี่น้องประชาชนผู้ขับขี่ปฏิบัติตามกฎหมายร่วมกันช่วยลดอุบัติเหตุเพื่อความปลอดภัยของตัวท่านเองและผู้อื่น ร่วมกันสร้างสังคมให้มีความปลอดภัยในการขับขี่ต่อไป” น.ส.ทิพานัน กล่าว
วันศุกร์ที่ 9 กันยายน 2565
รมต.อนุชา ชี้ผู้นำท้องถิ่น มีส่วนกำหนดทิศทางการพัฒนาการเมืองระดับพื้นที่ ชูความคิด “ท้องถิ่นนิยม” ให้เกิดการพัฒนาทุกมิติ
รมต.อนุชา ชี้ผู้นำท้องถิ่น มีส่วนกำหนดทิศทางการพัฒนาการเมืองระดับพื้นที่ ชูความคิด “ท้องถิ่นนิยม” ให้เกิดการพัฒนาทุกมิติ
วันนี้ (9 กันยายน 2565) เวลา 09.00 น. ณ โรงแรมเจ้าพระยาธาราริเวอร์ไซด์ อ.เมือง จ.ชัยนาท นายอนุชา นาคาศัย รัฐมนตรีประจำสำนักนายกรัฐมนตรี เดินทางลงพื้นที่ เป็นประธานเปิดโครงการสัมมนาแนวทางการพัฒนาการเมือง ซึ่งจัดขึ้นโดยองค์การบริหารส่วนจังหวัดชัยนาท เพื่อเป็นการระดมความคิดเห็น แลกเปลี่ยนเรียนรู้ในการพัฒนาการเมืองท้องถิ่นให้มีศักยภาพ สร้างการมีส่วนร่วมในชุมชน โดยมี นายนที มนตริวัต รองผู้ว่าราชการจังหวัดชัยนาท นายอนุสรณ์ นาคาศัย นายกองค์การบริหารส่วนจังหวัดชัยนาท ผู้บริหาร สมาชิก และเจ้าหน้าที่ส่วนท้องถิ่น รวมถึงผู้นำชุมชนและประชาชนเข้าร่วมกว่า 200 คน
การสัมมนาครั้งนี้มีส่วนช่วยให้ผู้นำท้องถิ่นและประชาชนในพื้นที่ได้มีส่วนร่วมในการพัฒนาบริบทด้านต่าง ๆ ของเมืองชัยนาท ผ่านการระดมความคิดเห็น แลกเปลี่ยนเรียนรู้ประสบการณ์เรื่องการเมือง การปกครอง การประชุมสภาท้องถิ่น เพื่อนำข้อสรุปที่ได้จากการสัมมนาไปพัฒนาและเพิ่มประสิทธิภาพการปฏิบัติงานแก่สมาชิกสภาองค์กรปกครองส่วนท้องถิ่น เจ้าหน้าที่ท้องถิ่น ผู้นำท้องถิ่น ผู้นำชุมชนและประชาชนในพื้นที่ จ.ชัยนาท อีกทั้งยังเพิ่มพูนความรู้ด้านวิถีชีวิตการเมืองแบบประชาธิปไตย การปฏิรูปการเมือง และการพัฒนาเมืองควบคู่กับการพัฒนาเศรษฐกิจ ภายใต้ปรัชญา “เศรษฐกิจพอเพียง”
รัฐมนตรีประจำสำนักนายกรัฐมนตรี กล่าวย้ำว่า ขอให้ผู้บริหารท้องถิ่นดึงเอามิติทางการเมืองที่ดีและเป็นประโยชน์ต่อบ้านเมืองมาใช้ในการปฏิบัติงาน โดยคำนึงถึงประชาชนส่วนรวมเป็นหลัก เพื่อเสริมสร้างความเข้มแข็งให้ท้องถิ่นมีศักยภาพ ประชาชนอยู่ดีมีสุข โดยดึงเอาความเป็นท้องถิ่นนิยมมากระตุ้นให้เกิดการพัฒนาทุกด้าน ทั้งนี้ ขอให้องค์กรปกครองส่วนท้องถิ่นในพื้นที่จับมือกันเพื่อผลิตนโยบายที่เป็นประโยชน์ สร้างการเปลี่ยนแปลงให้เกิดขึ้นเพื่ออนาคตลูกหลานชาวชัยนาทในภายภาคหน้า ให้สมกับที่ได้รับความไว้วางใจจากประชาชนที่ได้เลือกให้เข้ามาทำหน้าที่แทนตามระบอบประชาธิปไตย
วันจันทร์ที่ 31 ตุลาคม 2565
กระทรวงศึกษาธิการรับนโยบายนายกรัฐมนตรี เร่งให้นโยบายการพัฒนาการสอนประวัติศาสตร์ระดับชาติและท้องถิ่นให้ทันสมัยมีความน่าสนใจ ปลูกฝังความรักและหวงเเหนเเผ่นดินเกิด
กระทรวงศึกษาธิการรับนโยบายนายกรัฐมนตรี เร่งให้นโยบายการพัฒนาการสอนประวัติศาสตร์ระดับชาติและท้องถิ่นให้ทันสมัยมีความน่าสนใจ ปลูกฝังความรักและหวงเเหนเเผ่นดินเกิด
วันที่ 31 ตุลาคม 65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายกระทรวงศึกษาธิการให้พัฒนาและปรับปรุงการเรียนการสอนประวัติศาสตร์ เพื่อให้เด็กและนักเรียนได้เรียนรู้ถึงสถานบันหลักของชาติ การต่อสู้ของบรรพบุรุษ ความสามัคคีของคนไทยในเหตุการณ์สำคัญต่างๆ ทั้งในระดับชาติและท้องถิ่น
น.ส.ตรีนุช เทียนทอง รมว.ศึกษาธิการ ได้รับข้อสั่งการของนายกรัฐมนตรีและได้ให้นโยบายแก่ผู้บริหารการศึกษาในระดับต่างๆ โดยเน้นย้ำการให้ความสำคัญกับการเรียนรู้ประวัติศาสตร์ควบคู่ไปกับการเรียนรู้และพัฒนาทักษะของเด็กและเยาวชนให้สามารถรับกับการเปลี่ยนแปลงของโลกในปัจจุบันและอนาคตได้
โดยเมื่อวันที่ 28 ต.ค. 65 รมว.ศึกษาธิการ ได้เน้นย้ำในการประชุมชี้แจงนโยบายและการเตรียมความพร้อมก่อนเปิดภาคเรียนของโรงเรียนเอกชนว่า กระทรวงศึกษาสนับสนุนให้สถานศึกษานำหลักสูตรฐานสมรรถนะต่างๆ เข้ามาพัฒนาทักษะของนักเรียน กระตุ้นให้เด็กเกิดกระบวนการคิด วิเคราะห์ และแก้ไขปัญหาเป็น รู้เท่าทันสื่อดิจิทัลอย่างปลอดภัย ขณะเดียวกันโรงเรียนและครูผู้สอนต้องมีการพัฒนาการจัดการเรียนการสอนประวัติศาสตร์ หน้าที่พลเมืองและศีลธรรมซึ่งเป็นเรื่องที่สำคัญ นอกจากสอนให้เด็กเก่งแล้วยังต้องปลูกฝังให้เด็กเป็นคนดี มีคุณธรรม จริยธรรม รักชาติ ศาสนา และพระมหากษัตริย์ รวมถึงเสริมสร้างวิถีชีวิตความเป็นพลเมืองที่เข้มแข็ง
ในวันเดียวกัน รมว.ศึกษาธิการ ได้มอบนโยบายการดำเนินงานการศึกษานอกระบบและการศึกษาตามอัธยาศัยประจำปีงบประมาณ พ.ศ. 2566 ก็ได้มีการเน้นย้ำถึงนโยบายของกระทรวงศึกษาธิการที่ให้มีการพัฒนารูปแบบการจัดการเรียนการสอนประวัติศาสตร์ หน้าที่พลเมืองและศีลธรรม ให้มีความทันสมัย มีความน่าสนใจควบคู่ไปกับการเรียนรู้ประวัติศาสตร์ของท้องถิ่น
น.ส.ไตรศุลี กล่าวว่า นอกจากการให้นโยบายกับผู้บริหารการศึกษาแล้ว กระทรวงศึกษาธิการยังดำเนินโครงการลักษณะค่ายเยาวชนเพื่อการเรียนรู้นอกห้องเรียนในภูมิภาคต่างๆ โดยล่าสุดได้เตรียมจัดโครงการค่ายพัฒนาผู้นำเยาวชนและเรียนรู้ประวัติศาสตร์ท้องถิ่น จังหวัดสงขลา ซึ่งจะเป็นโครงการส่งเสริมให้เด็กเเละเยาวชนรุ่นใหม่ มีความเป็นผู้นำที่ดีและสามารถเป็นแบบอย่างในการทำความดีเพื่อสังคม มีความรู้ความเข้าใจเกี่ยวกับประวัติศาสตร์ชาติไทย และประวัติศาสตร์ท้องถิ่น รวมทั้งรักและหวงเเหนเเผ่นดินเกิด
วันอาทิตย์ที่ 25 กันยายน 2565
ดีอีเอส โชว์ยอด 9 เดือนปิดแล้ว 4,735 ยูอาร์แอล
ดีอีเอส โชว์ยอด 9 เดือนปิดแล้ว 4,735 ยูอาร์แอล
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าระยะเวลาประมาณ9เดือนแรกของปี65กระทรวงฯได้ดำเนินการปิดกั้นเว็บไซต์ผิดกฎหมายตามคำสั่งศาล183คำสั่งรวมจำนวนที่ปิดแล้ว4,735ยูอาร์แอล(ณวันที่20ก.ย. 65)
โดยครอบคลุม6ประเภทคดีตามลำดับดังนี้เว็บหมิ่นสถาบัน1,816ยูอาร์แอลขัดต่อศีลธรรมอันดี1,119ยูอาร์แอลพนันออนไลน์1,507ยูอาร์แอลลามกอนาจาร218ยูอาร์แอลบุหรี่ไฟฟ้า58ยูอาร์แอลและสลากกินแบ่งเกินราคา17ยูอาร์แอล
ขณะที่ในส่วนของการดำเนินคดีตามกฎหมายที่เกี่ยวกับอาชญากรรมทางออนไลน์เมื่อเร็วๆนี้กองบัญชาการตำรวจสืบสวนสอบสวนอาชญาทางเทคโนโลยี(บก.สอท.)หรือตำรวจไซเบอร์ได้นำเสนอรายงานสถิติผลการจับกุมในภาพรวมตั้งแต่จัดตั้งหน่วยงาน(22ธ.ค.63 - 31ส.ค.65)ได้มีการจับกุมในคดีนโยบายที่เกี่ยวข้อง5ด้านรวม2,330คดี จำนวนผู้ต้องหาทั้งสิ้น2,981คน
แบ่งเป็น1.การพนันออนไลน์อาชญากรรมข้ามชาติอื่นๆ670คดีผู้ต้องหา1,171คน2.หลอกลวงออนไลน์ด้านการเงิน579คดีผู้ต้องหา673คน3.ความผิดตามพ.ร.บ.คอมพ์ฯ เผยแพร่ข่าวปลอมเข้าถึงระบบโดยมิชอบ483คดีผู้ต้องหา483คน4.หลอกลวงขายสินค้าออนไลน์ขายสินค้าผิดกฎหมาย445คดีผู้ต้องหา466คนและ5.ล่วงละเมิดทางเพศต่อเด็กสตรี153คดีผู้ต้องหา188คน
ปัจจุบันรัฐบาลยังเร่งรัดในการออกกฎหมายที่ช่วยให้เจ้าหน้าที่สามารถดำเนินคดีต่อผู้กระทำความผิดให้ครอบคลุมมากยิ่งขึ้นเช่นบัญชีม้าเป็นต้นซึ่งก่อนหน้านี้ที่ประชุมคณะรัฐมนตรี(ครม.)มีมติเห็นชอบร่างพ.ร.บ.ป้องกันและปราบปรามการฟอกเงิน(ฉบับที่..)พ.ศ. ....ซึ่งเป็นการแก้ไขเพิ่มเติมพระราชบัญญัติป้องกันและปราบปรามการฟอกเงินพ.ศ.2542เพื่อยกระดับมาตรการป้องกันและปราบปรามการฟอกเงินในประเทศไทยให้สอดคล้องมาตรฐานสากลโดยจะครอบคลุมถึงความผิดผู้เกี่ยวข้องกับบัญชีม้ารวมถึงพฤติการณ์ใดๆที่เป็นการเข้าไปสนับสนุนเพื่อให้มีบัญชีม้านั้นเป็นความผิดตามกฎหมายและการโฆษณาซื้อขายบัญชีด้วยปัจจุบันอยู่ในขั้นตอนการพิจารณาของสำนักงานคณะกรรมการกฤษฎีกา
**************
วันศุกร์ที่ 21 ตุลาคม 2565
สป.รับมอบชุดตรวจ ATK จากภาคเอกชน ใช้คัดกรอง ลดเสี่ยงแพร่กระจายเชื้อในห้วงปลายฤดูฝนต่อด้วยฤดูหนาว อาจทำให้ผู้ป่วยมีอาการคล้ายไข้หวัดมากขึ้น จึงจำเป็นต้องมีการตรวจ ATK ในเบื้องต้นก่อ
วันนี้ (20 ต.ค. 65 เวลา 09.00 น.) พลเอก สิทธิพร มุสิกะสิน รองปลัดกระทรวงกลาโหม ผู้แทนปลัดกระทรวงกลาโหม รับมอบชุดตรวจโควิด-19 (ATK) แบบตรวจทางน้ำลาย จำนวน 5,000 ชุด จากคุณพิสิษฐ์ วรรณวิทยาภา ประธานกรรมการบริษัท พี ซี แอล โฮลดิ้ง จำกัด (มหาชน)
เพื่อให้สำนักงานปลัดกระทรวงกลาโหมไว้ใช้ประโยชน์ในการตรวจคัดกรองโรคโควิด-19 ณ ห้องสราญรมย์ ในศาลาว่าการกลาโหม สำหรับชุดตรวจโควิด ATK แบบน้ำลาย ที่ได้รับในวันนี้สำนักงานปลัดกระทรวงกลาโหมจะนำไปใช้ให้เกิดประโยชน์สูงสุดต่อไป
วันพุธที่ 28 กันยายน 2565
Cabinet approves additional targeted industries eligible for Smart Visa application
Cabinet approves additional targeted industries eligible for Smart Visa application
September 27, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting today, approved in principle the draft Announcement of Ministry of Interior on special permission for some classes of aliens to stay in the kingdom for highly skilled manpower, investors, executives and startups entrepreneurs (No. …), B.E. …, as proposed by Ministry of Interior.
The draft Announcement of Ministry of Interior on special permission for some classes of aliens to stay in the kingdom for highly skilled manpower, investors, executives and startups entrepreneurs (No. …), B.E. …, prescribes expansion of targeted industries eligible for the application of smart visa from 13 to 18 S-Curve industries. Additional 5 industries are: National Defense Industry, Industries that facilitate the Circular Economy directly and significantly (e.g., fuel production from waste, water resources management, etc.), Aviation and Aerospace Industry, Technology Innovation and Startup Ecosystem Management, Targeted Technology Development, and International Business Center (IBC).
Privileges for those who are granted smart visa include extension of 90-day reporting to the Immigration at the One Stop Service Center to 1 year, no requirement of re-entry permit, permission for spouse and children to stay/work in Thailand for the same duration as the smart visa holder, among others.
According to the Government Spokesperson, the draft Announcement of Ministry of Interior on special permission for some classes of aliens to stay in the kingdom for highly skilled manpower, investors, executives and startups entrepreneurs (No. …), B.E. … will attract talents and technologies with a view to further developing the country’s targeted industries or the so-called S-Curve industries, and respond to “Thailand 4.0” policy.
วันพุธที่ 14 กันยายน 2565
เฉลิมชัย ดึง เสนาหอย ร่วมคณะทีมงานแชร์ประสบการณ์และความสำเร็จบนเส้นทางอาชีพเกษตร
เฉลิมชัย ดึง เสนาหอย ร่วมคณะทีมงานแชร์ประสบการณ์และความสำเร็จบนเส้นทางอาชีพเกษตร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ดึง เสนาหอย เกียรติศักดิ์ อุดมนาค ตัวแทนคนรุ่นใหม่ ที่มีใจรักอาชีพเกษตร ร่วมคณะทำงาน แบ่งปันแชร์ประสบการณ์จากการทำ“วินฟาร์ม”ปลูกผักออร์แกนิกปลอดสาร จนประสบความสำเร็จ เป็นตัวอย่างแนวทางและแรงบันดาลใจให้เกษตรกรยุคใหม่จากนโยบายของรัฐมนตรีว่าการกระทรวงเกษตรและสหกรณ์ ในการมุ่งพัฒนา ยกระดับเกษตรกรรุ่นใหม่ให้มีขีดความสามารถด้านการเกษตร สามารถทดแทนเกษตรกรผู้สูงอายุ และสร้างแรงจูงใจให้คนรุ่นใหม่หันมาประกอบอาชีพเกษตรกรรม ซึ่งช่วงที่ผ่านมา หลังจากวิกฤตการณ์โควิด-19 และความผันผวนทางเศรษฐกิจ ทำให้มีคนรุ่นใหม่ในสาขาอาชีพต่างๆ ที่หลากหลาย ได้ให้ความสนใจพลิกวิกฤตเป็นโอกาสผันตัวเองเข้าสู่อาชีพเกษตรกรรมมากขึ้น ซึ่งกลุ่มคนเหล่านี้ นับว่ามีศักยภาพและความสามารถทั้งด้านเทคโนโลยี นวัตกรรม ในยุคดิจิทัล รู้จักนำองค์ความรู้ต่างๆ มาประยุกต์ใช้ เพื่อเพิ่มประสิทธิภาพการผลิต การบริหารจัดการ และการตลาดสินค้าเกษตร ที่นับเป็นแรงขับเคลื่อนเป็นฟันเฟืองสำคัญในการร่วมพัฒนาภาคเกษตรของประเทศไทย
กระทรวงเกษตรและสหกรณ์ ได้เฟ้นหากลุ่มคนรุ่นใหม่ รวมทั้ง Influencer (อินฟลูเอนเซอร์) ที่มีศักยภาพ มีความสนใจและรักในอาชีพการเกษตรที่ประสบความสำเร็จ เพื่อร่วมเป็นทีมคณะทำงานในการให้คำปรึกษาแก่เกษตรกร โดยล่าสุด เมื่อวันที่ 14 กันยายน 2565 เสนาหอย เกียรติศักดิ์ อุดมนาค ได้เข้าพบดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เพื่อหารือถึงแนวทางในการร่วมคณะทำงานกับกระทรวงเกษตรและสหกรณ์ ซึ่งเสนาหอย นับได้ว่ามีประสบการณ์และได้พบเจอปัญหาอุปสรรคต่างๆ บนเส้นทางอาชีพการเกษตรตั้งแต่ริเริ่มทำฟาร์ม จากที่ไม่มีความรู้ใดๆ แต่มีการศึกษาเทคนิค ขอคำแนะนำเกษตรจังหวัดฉะเชิงเทรา และหาความรู้จากแหล่งสื่อต่างๆ รอบตัวด้วยตนเอง เริ่มตั้งแต่การปรับปรุงดิน ขุดบ่อทำแหล่งน้ำ ทดลองปลูก โรคแมลง การเก็บเกี่ยว การสร้างแบรนด์ และขนส่งด้วยตนเอง ซึ่งถือได้ว่าจะเกิดประโยชน์และเป็นตัวอย่างต่อเกษตรกรและกลุ่มคนรุ่นใหม่ที่สนใจและอยากจะลองหันมาทำการเกษตรในปัจจุบัน
สำหรับเสนาหอย เกียรติศักดิ์ อุดมนาค นับเป็นนักแสดงที่มีชื่อเสียงในวงการบันเทิงที่ประสบความสำเร็จ และมีความสนใจในอาชีพด้านการเกษตร โดยลงทุนทำฟาร์มของตนเองร่วมกับวิลลี่ แมคอินทอช ในชื่อ "วินฟาร์ม" (Wynn Farm) บนพื้นที่ประมาณ 10 ไร่จังหวัดฉะเชิงเทรา ทำฟาร์มปลูกผักออร์แกนิก ปลอดสารพิษ ทำเกษตรแบบอควาโปนิกส์ ด้วยการบริหารจัดการพื้นที่การเกษตรให้เกิดประโยชน์สูงสุดแบบผสมผสานทั้งผืนดิน แหล่งน้ำ ปลูกพืชเลี้ยงสัตว์ตามหลักเศรษฐกิจพอเพียง โดยจำหน่ายผลผลิตผ่านระบบออนไลน์ด้วนคอนเซ็ป ว่า “ผักผมกินได้เลย ไม่ต้องล้าง” ทั้งนี้ ท่านที่สนใจวิถีชีวิตด้านการเกษตร
ของเสนาหอย เกียรติศักดิ์ อุดมนาค สามารถเข้าไปติดตามได้ในช่อง Youtube :Saranair Channel, Instagram : wynnfarmofficialและ Facebook :Wynn Farm Thailand
วันพฤหัสบดีที่ 6 ตุลาคม 2565
ธอส. ร่วมงาน Thailand Insurtech Fair 2022 จัดโปรโมชั่นสินเชื่อบ้านดอกเบี้ยพิเศษปีแรกเพียง 2.60% ต่อปี
ธอส. ขนโปรโมชั่นร่วมงาน “Thailand Insurtech Fair 2022” เพื่อเพิ่มโอกาสให้คนไทยได้เข้าถึงผลิตภัณฑ์ทางการเงินของธนาคาร ระหว่างวันที่ 7-9 ตุลาคม 2565 เวลา 9.00 – 20.00 น. ณ อิมแพค เมืองทองธานี
ธนาคารอาคารสงเคราะห์ (ธอส.) ขนโปรโมชั่นร่วมงาน “Thailand Insurtech Fair 2022” เพื่อเพิ่มโอกาสให้คนไทยได้เข้าถึงผลิตภัณฑ์ทางการเงินของธนาคาร นำโดย สินเชื่อบ้านอัตราดอกเบี้ยต่ำปีที่ 1 เท่ากับ MRR-3.55% (ปัจจุบันเท่ากับ 2.60%) ต่อปี เฉลี่ย 3 ปีแรกเพียง 2.917% (อัตราดอกเบี้ย MRR ของ ธอส.ในปัจจุบันเท่ากับ 6.150% ต่อปี) ผ่อนชำระนานสูงสุดถึง 40 ปี ให้กู้ครอบคลุมทุกวัตถุประสงค์หลัก อาทิ ซื้อบ้าน/คอนโดมิเนียม ปลูกสร้าง และรีไฟแนนซ์ หลักประกันในการยื่นคำขอกู้ต้องอยู่ในพื้นที่จังหวัด กรุงเทพฯ นนทบุรี ปทุมธานี และสมุทรปราการ เท่านั้น จองสิทธิ์ภายในงาน ยื่นกู้ตั้งแต่วันที่ 7 ตุลาคม -15 พฤศจิกายน 2565 อนุมัติและทำนิติกรรมภายในวันที่ 30 ธันวาคม 2565 พิเศษ!! สำหรับลูกค้าสินเชื่อที่มีวงเงินทำนิติกรรมสูงสุด 4 อันดับแรก รับเครื่องทำน้ำแข็งอัตโนมัติฟรี และ สลากออมทรัพย์ ธอส. ให้ผลตอบแทนดีโอกาสถูกรางวัลสูง ประกอบด้วย 1.ชุดวิมานเมฆ Plus หน่วยละ 1 ล้านบาท ผลตอบแทนหน้าสลากสูงถึง 1.45% ต่อปี และลุ้นรางวัลที่ 1 มูลค่า 3 ล้านบาท 2.ชุดขาลเพิ่มพูน หน่วยละ 1,000 บาท ผลตอบแทนหน้าสลาก 0.30% ต่อปี และมีโอกาสรับผลตอบแทนผันแปร 0.70% ต่อปี รวมรับผลตอบแทนสูงสุด 1% ต่อปี (เงื่อนไขเป็นไปตามที่ธนาคารกำหนด) พร้อมโอกาสลุ้นรางวัลที่ 1 รางวัลละ 2 ล้านบาท 3.ชุดเกล็ดดาว หน่วยละ 5,000 บาท ผลตอบแทนหน้าสลาก 0.40% ต่อปี พร้อมลุ้นรางวัลที่ 1 มูลค่า 1 ล้านบาท และ 4.ชุดต่อเงิน ต่อทอง หน่วยละ 10,000 บาท ผลตอบแทนหน้าสลาก 0.50% ต่อปี พร้อมลุ้นรางวัลที่ 1 สลากออมทรัพย์มูลค่า 1 ล้านบาท พิเศษ!! ลูกค้าที่จองสิทธิ์ซื้อสลากออมทรัพย์ ชุดขาลเพิ่มพูน, ชุดเกล็ดดาว, ชุดต่อเงิน ต่อทอง และชุดวิมานเมฆ Plus และซื้อตามระยะเวลาที่กำหนด รับฟรี กระเป๋าพับอเนกประสงค์ 1 ท่าน ต่อ 1 ใบ ต่อ 1 ผลิตภัณฑ์ จองสิทธิ์ภายในงาน และซื้อสลากตั้งแต่วันที่ 7-16 ตุลาคม 2565 โดยลูกค้าที่จองสิทธิ์สามารถซื้อสลากออมทรัพย์ได้ ณ สาขาในกรุงเทพฯ นนทบุรี ปทุมธานี และสมุทรปราการเท่านั้น (เงื่อนไขเป็นไปตามที่ธนาคารกำหนด)
ทั้งนี้ งาน Thailand Insurtech Fair 2022 จะจัดขึ้นระหว่างวันที่ 7-9 ตุลาคม 2565 เวลา 9.00 – 20.00 น. ณ อิมแพค เมืองทองธานี สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL และ www.ghbank.co.th
วันศุกร์ที่ 9 กันยายน 2565
กระทรวงมหาดไทย เตรียมความพร้อมการจัดนิทรรศการแสดงผลงาน ภายในงาน Sustainability Expo 2022 (SX 2022)ภายใต้แนวคิด “การขับเคลื่อนเพื่อมุ่งสู่การพัฒนาที่ยั่งยืน กระทรวงมหาดไทย”
กระทรวงมหาดไทย เตรียมความพร้อมการจัดนิทรรศการแสดงผลงาน ภายในงาน Sustainability Expo 2022 (SX 2022)ภายใต้แนวคิด “การขับเคลื่อนเพื่อมุ่งสู่การพัฒนาที่ยั่งยืน กระทรวงมหาดไทย”
เมื่อวันที่ 8 ก.ย.65 ที่ห้อง War room ชั้น 2 อาคารศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย พร้อมด้วย รศ.วรวรรณ โรจนไพบูลย์ ผศ.พิเชฐ โสวิทยสกุล และนางสาว ศิริมาเมธ์วดี ศิรธนิตรา ที่ปรึกษาปลัดกระทรวงมหาดไทย หัวหน้าส่วนราชการระดับกรมและหน่วยงานรัฐวิสาหกิจในสังกัดกระทรวงมหาดไทย ร่วมประชุมเตรียมความพร้อมการจัดงานแสดงนิทรรศการนานาชาติ "การขับเคลื่อนเพื่อมุ่งสู่การพัฒนาอย่างยั่งยืน กระทรวงมหาดไทย" ในงาน Sustainability Expo 2022 (SX 2022) ที่จะจัดขึ้น ณ ศูนย์การประชุมแห่งชาติสิริกิติ์ เขตคลองเตย กรุงเทพมหานคร
นาย สุทธิพงษ์ จุลเจริญ ปลัดกระทรวงมหาดไทย เปิดเผยว่า กระทรวงมหาดไทยได้รับเกียรติเป็นส่วนหนึ่งในงาน Sustainability Expo 2022 (SX 2022) ซึ่งจัดขึ้นระหว่างวันที่ 26 กันยายน – 2 ตุลาคม 2565 โดยการจัดงานดังกล่าวคณะผู้จัดงานได้น้อมนำหลักปรัชญาของเศรษฐกิจพอเพียงใน พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระปฐมบรมราชโองการของ พระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว “สืบสาน รักษาและต่อยอด” พร้อมทั้งยึดถือเป้าหมายการพัฒนาที่ยั่งยืนขององค์การสหประชาชาติมาเป็นแนวทางในการจัดงานดังกรอบแนวคิด “พอเพียง ยั่งยืน เพื่อโลก”
นาย สุทธิพงษ์ จุลเจริญ ปลัดกระทรวงมหาดไทย กล่าวว่า การจัดงานแสดงนิทรรศการในส่วนของกระทรวงมหาดไทย จะจัดขึ้นในหัวข้อ “การขับเคลื่อนเพื่อมุ่งสู่การพัฒนาที่ยั่งยืน กระทรวงมหาดไทย” โดยภายในบูธของกระทรวงมหาดไทยนั้น กำหนดจัดกิจกรรมแบ่งออกเป็น 4 กิจกรรม ประกอบด้วย กิจกรรมที่ 1 การแสดงข้อมูลผลการดำเนินงานโครงการต่าง ๆ ของกระทรวงมหาดไทยที่ประสบผลสำเร็จในระดับพื้นที่ ผ่านระบบ War Room MOI กิจกรรมที่ 2 การ Live Action จากพื้นที่จริงที่มีผลการดำเนินงานที่ประสบความสำเร็จในด้านต่าง ๆ เช่น ชุมชน SDGs โครงการ โคก หนอง นา โมเดล การใส่ผ้าไทยให้สนุก การท่องเที่ยว ฯลฯ กิจกรรมที่ 3 การฝึกปฏิบัติ “พึ่งตน เพื่อโลก เพื่อเรา” เป็นการให้ผู้ที่สนใจเข้ามาร่วมฝึกปฏิบัติจริงภายในงาน เช่น การฝึกปฏิบัติทำถังขยะเปียกลดโลกร้อนสำหรับคนเมือง เป็นต้น ซึ่งผู้ที่มาร่วมฝึกปฏิบัติจะได้รับองค์ความรู้จากการปฏิบัติจริงและสามารถนำไปใช้ให้เกิดประโยชน์ในชีวิตประจำวันได้ และกิจกรรมที่ 4 “มหาดไทยปันสุข” เป็นการนำเอาผลผลิตจากเครือข่ายของกระทรวงมหาดไทยมาร่วมแบ่งปัน แจกจ่าย ให้กับผู้ร่วมงานสามารถนำเอาผลผลิตต่าง ๆ กลับบ้านได้ โดยจะจัดทำตู้รับบริจาคให้ผู้ร่วมงานสามารถร่วมบริจาคเงินได้ ซึ่งรายได้ทั้งหมดจะนำไปใช้สำหรับกิจกรรมสาธารณประโยชน์เพื่อสังคมต่อไป
“ขอเชิญประชาชนทั่วไปและผู้ที่สนใจร่วมงาน Sustainability Expo 2022 (SX 2022) มหกรรมด้านความยั่งยืนที่ยิ่งใหญ่ที่สุดในอาเซียน (ASEAN’s Largest Sustainability Exposition) ซึ่งจะจัดขึ้นระหว่างวันที่ 26 กันยายน – 2 ตุลาคม 2565 ระหว่างเวลา 10.00 – 20.00 น. เป็นเวลา 7 วัน มีองค์กรเข้าร่วมแสดงนิทรรศการกว่า 50 องค์กร มีวิทยากรร่วมแบ่งปันความรู้และประสบการณ์กว่า 100 ท่าน และเครือข่ายธุรกิจที่ยั่งยืนกว่า 200 ราย โดยนิทรรศการของกระทรวงมหาดไทย ตั้งอยู่ บริเวณชั้น G ศูนย์การประชุมแห่งชาติสิริกิติ์ เขตคลองเตย กรุงเทพมหานคร” นาย สุทธิพงษ์ฯ กล่าวทิ้งท้าย
วันศุกร์ที่ 21 ตุลาคม 2565
มาตรการทางการคลังเพื่อช่วยเหลือผู้ประสบอุทกภัย
วันศุกร์ที่ 21 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเร่งดูแลประชาชนที่ได้รับผลกระทบจากสถานการณ์อุทกภัย
โดยให้ผู้ว่าราชการจังหวัดที่ประกาศท้องที่เป็นเขตการให้ความช่วยเหลือผู้ประสบภัยพิบัติฉุกเฉิน
ใช้เงินทดรองราชการในอำนาจผู้ว่าราชการจังหวัด จำนวน 20 ล้านบาท เพื่อช่วยเหลือผู้ประสบอุทกภัย
และสามารถขอขยายวงเงินกับกระทรวงการคลังได้ในกรณีที่เงินทดรองราชการไม่เพียงพอ
พร้อมทั้งมีมาตรการทางภาษีเพื่อแบ่งเบาภาระผู้ประสบอุทกภัย เช่น
ยกเว้นภาษีเงินได้สำหรับเงินชดเชยที่ได้รับจากรัฐบาลและทรัพย์สินที่ได้รับบริจาคหรือช่วยเหลือ
ยกเว้นอากรศุลกากรสำหรับของที่นำเข้ามาเพื่อบริจาคแก่ผู้ประสบอุทกภัย ขยายเวลายื่นแบบนำส่งภาษี
และขยายเวลายื่นงบเดือนสำหรับผู้ประกอบกิจการในจังหวัดที่มีการประกาศพื้นที่ประสบอุทกภัย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 3 พฤศจิกายน 2565
ปลัดฯ บุญชอบ นั่งหัวโต๊ะถกการเสริมโอกาสจ้างงานแรงงานข้ามชาติ ย้ำ สิทธิ ความเท่าเทียมเป็นสิ่งสำคัญ
ปลัดฯ บุญชอบ นั่งหัวโต๊ะถกการเสริมโอกาสจ้างงานแรงงานข้ามชาติ ย้ำ สิทธิ ความเท่าเทียมเป็นสิ่งสำคัญ
วันที่ 3 พฤศจิกายน 2565 เวลา 9.00 น. นายบุญชอบ สุทธมนัสวงษ์ ปลัดกระทรวงแรงงาน เป็นประธานการประชุมคณะกรรมการที่ปรึกษาระดับภูมิภาค PROMISE Regional Programme Advisory Committee (RPAC) โดยมี คุณเจอรัลดีน อองซาร์ค หัวหน้าสำนักงานไอโอเอ็มประจำประเทศไทย เป็นประธานการประชุมร่วม เพื่อแลกเปลี่ยนข้อมูล ความรู้ แนวปฏิบัติที่ดีในภูมิภาค โดยมีจุดมุ่งหมายเพื่อส่งเสริมโอกาสในการจ้างงาน รวมถึงงานที่มีคุณค่าของแรงงานข้ามชาติผ่านการโยกย้ายถิ่นฐานที่ปลอดภัย การพัฒนาฝีมือแรงงาน การจ้างงานที่มีจริยธรรม ณ โรงแรมโนโวเทล กรุงเทพฯ เพลินจิต สุขุมวิท
นายบุญชอบ กล่าวว่า “ประเทศไทยขอเน้นย้ำว่าเราเล็งเห็นถึงความสำคัญและให้การสนับสนุนแรงงานข้ามชาติในประเทศไทยอย่างเต็มที่ ซึ่งเราก็ทราบกันดีถึงความท้าทายของการแพร่ระบาดของโรคโควิด-19 ผลกระทบเชิงลบจากโรคดังกล่าว ตลอดจนความไม่แน่นอนของเศรษฐกิจ การจ้างงาน ตลาดแรงงาน การขับเคลื่อนแรงงาน และคุณภาพชีวิตของทั้งแรงงานไทยและแรงงานข้ามชาติ ดังนั้น กระทรวงแรงงาน ขอยืนยันความมุ่งมั่นอีกครั้งที่จะจัดหาสวัสดิการ การคุ้มครองทางสังคม การพัฒนาฝีมือแรงงาน ความยุติธรรม ความเท่าเทียม และงานที่มีคุณค่า ซึ่งล้วนแล้วแต่สอดคล้องกับมาตรฐานแรงงานระหว่างประเทศ ให้กับแรงงานข้ามชาติทั้งสิ้น ทั้งนี้ ประเทศไทยได้มีการนำมาตรการไปปฏิบัติเพื่อบรรลุเป้าหมายอย่างเป็นรูปธรรม” โดยกระทรวงแรงงานได้เน้นย้ำเรื่องการดำเนินการตามนโยบายที่ตอบสนองต่อการแพร่ระบาดของโรคโควิด-19 ที่ผ่านมา ซึ่งครอบคลุมทั้งแรงงานไทยและแรงงานต่างชาติอย่างเท่าเทียม เพื่อที่ภาคธุรกิจยังคงสามารถดำเนินการต่อไปได้ท่ามกลางการแพร่ระบาดของโรคดังกล่าว
“ประเทศไทยยังคงมุ่งมั่นที่จะสนับสนุนการประชุม RPAC โดยกระผมเชื่อว่าเวทีนี้จะเป็นโอกาสอันดีที่ทำให้เราได้มารวมตัวกันเพื่อแลกเปลี่ยนข้อมูล ความรู้ แนวปฏิบัติที่ดีในภูมิภาค รวมถึงการส่งเสริมความร่วมมือระหว่างผู้มีส่วนได้ส่วนเสียเพื่อเพิ่มศักยภาพของนโยบายแรงงานข้ามชาติให้ดีและมีส่วนร่วมมากยิ่งขึ้น ซึ่งจะเป็นการบรรลุวัตถุประสงค์ของโครงการ PROMISE และสอดคล้องกับความสำคัญเร่งด่วนของชาติ” ปลัดกระทรวงแรงงาน กล่าวทิ้งท้าย
+++++++++++++++++++
กองเผยแพร่และประชาสัมพันธ์
3 พฤศจิกายน 2565
วันจันทร์ที่ 17 ตุลาคม 2565
ยสท. เยียวยาชาวไร่ สนับสนุนปัจจัยการผลิต ร้อยละ 50 พร้อมผุดไอเดียกองทุนช่วยเหลือเกษตรกรผู้เพาะปลูกยาสูบ
คณะกรรมการ ยสท. อนุมัติให้ความช่วยเหลือเกษตรกรโดยสนับสนุนปัจจัยการผลิต ร้อยละ 50 ในวงเงิน 56.16 ลบ. อีกร้อยละ 50 จะประสานหน่วยงานที่เกี่ยวข้องในการจัดสรรงบประมาณจากรัฐบาลช่วยเหลือเกษตรกร ในวงเงิน 56.16 ลบ. ให้ผู้เพาะปลูกใบยาเวอร์ยิเนียและผู้บ่มอิสระ
นายภูมิจิตต์ พงษ์พันธุ์งาม ผู้ว่าการการยาสูบแห่งประเทศไทย (ยสท.) กล่าวภายหลังการประชุมร่วมกับคณะกรรมาธิการแก้ไขปัญหาราคาผลิตผลเกษตรกรรม สภาผู้แทนราษฎร ว่า ภายหลังการปรับโครงสร้างภาษีสรรพสามิตยาสูบแบบใหม่ ตาม พ.ร.บ.ภาษีสรรพสามิต พ.ศ.2560 และโครงสร้างภาษีสรรพสามิตยาสูบในปี 2564 ปัญหาการแพร่ระบาดของบุหรี่ผิดกฎหมาย บุหรี่หนีภาษี บุหรี่ปลอม กระแสความนิยมในผลิตภัณฑ์ทางเลือกใหม่อย่างบุหรี่ไฟฟ้า การแข่งขันทางการค้าในอุตสาหกรรมบุหรี่ต่างชาติ และจำนวนผู้สูบบุหรี่ที่น้อยลงตามนโยบายรัฐและกระแสโลก ทำให้ ยสท. ได้รับผลกระทบจากยอดจำหน่ายที่ลดลง และยังส่งผลกระทบโดยตรงกับชาวไร่ยาสูบและผู้บ่มอิสระ จากการปรับลดโควตาการรับซื้อใบยา รวมไปถึงปัจจัยการผลิตที่สูงขึ้น ทำให้ต้นทุนการเพาะปลูกยาสูบเพิ่มสูงขึ้นจากฤดูการผลิต 2564/2565 ซึ่งคณะกรรมการ ยสท. ได้อนุมัติการให้ความช่วยเหลือเกษตรกรโดยสนับสนุนปัจจัยการผลิต ร้อยละ 50 ในวงเงิน 56.16 ล้านบาท ส่วนอีกร้อยละ 50 จะประสานกับหน่วยงานที่เกี่ยวข้องในการจัดสรรงบประมาณจากรัฐบาลเพื่อช่วยเหลือเกษตรกร ในวงเงิน 56.16 ล้านบาท ให้กับเกษตรกรผู้เพาะปลูกใบยาเวอร์ยิเนียและผู้บ่มอิสระ ทั้งนี้ จากผลการดำเนินงาน ยสท. ตั้งแต่ปี 2560 - ปัจจุบัน ปริมาณการจำหน่ายบุหรี่ลดลงอย่างต่อเนื่อง ส่งผลให้ปริมาณการใช้ใบยาลดลง ทำให้ปริมาณคงคลังใบยาสูง จึงจำเป็นต้องลดปริมาณการรับซื้อใบยาจากชาวไร่ โดยการจัดหาใบยาแต่ละปีจะคำนึงถึงปริมาณคงคลังที่เหมาะสม ปัจจุบัน ยสท. มีแนวทางแก้ไขเพื่อลปริมาณคงคลังโดยติดต่อประสานการขายใบยาคงคลังที่มีอยู่ให้กับผู้ส่งออกและผู้สนใจจากต่างประเทศ และส่งเสริมการขายยาเส้นมวนเอง ยาเส้นหั่นสดจากชาวไร่ และยาเส้นหั่นแห้ง โดยใช้ใบยาแห้งจากคงคลัง
ผู้ว่าการ ยสท. กล่าวว่า ภาคีเครือข่ายชาวไร่ยาสูบแห่งประเทศไทย ได้เดินทางมาหารือถึงข้อสรุปเกี่ยวกับการเยียวยาช่วยเหลือเกษตรกรชาวไร่ เมื่อวันที่ 29 กันยายน 2565 ที่ผ่านมา โดยภาคีเครือข่ายชาวไร่ยาสูบฯ ได้ยื่นข้อเสนอให้ ยสท. ปรับลดโควตาใบยาเวอร์ยิเนียจากร้อยละ 25 เป็นร้อยละ 5 แต่หาก ยสท. ไม่สามารถดำเนินการตามข้อเรียกร้องได้ ทางภาคีเครือข่ายชาวไร่ยาสูบฯ จะขอให้รัฐบาลจ่ายเงินชดเชยโควตาการผลิต 2565/2566 ที่ลดลงจากฤดูการผลิต 2564/2565 ในอัตราเดียวกันกับโครงการให้ความช่วยเหลือเกษตรกรผู้เพาะปลูกต้นยาสูบและผู้บ่มอิสระที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทย เฉพาะฤดูการผลิต 2562/2563 กิโลกรัมละ 17.50 บาท
นอกจากนี้ ผู้ว่าการ ยสท. ยังได้เสนอแนะให้จัดตั้งกองทุนช่วยเหลือเกษตรกรผู้เพาะปลูกยาสูบ โดยพิจารณาจากภาษีที่ ยสท. นำส่งรัฐ และให้นำระบบเทคโนโลยีสารสนเทศมาช่วยจัดทำแพลตฟอร์มสำหรับบริหารงานด้านการวางแผนในการผลิต คงคลัง และการขายในอนาคตต่อไป
วันเสาร์ที่ 3 กันยายน 2565
“ทิพานัน”เตือนประชาชนระวังตกเป็นเหยื่อหลอกลงทุนคริปโตฯ ชี้ช่องตรวจสอบข้อมูลก่อนตัดสินใจ ย้ำรัฐบาลห่วงนักลงทุนดิจิทัล กำชับทุกหน่วยงานให้ความรู้สกัดการสูญเสีย
“ทิพานัน”เตือนประชาชนระวังตกเป็นเหยื่อหลอกลงทุนคริปโตฯ ชี้ช่องตรวจสอบข้อมูลก่อนตัดสินใจ ย้ำรัฐบาลห่วงนักลงทุนดิจิทัล กำชับทุกหน่วยงานให้ความรู้สกัดการสูญเสีย
วันที่3กันยายน2565น.ส.ทิพานันศิริชนะรองโฆษกประจำสำนักนายกรัฐมนตรีเตือนพี่น้องประชาชนศึกษาข้อมูลให้รอบด้านก่อนตัดสินใจลงทุนในสินทรัพย์ดิจิทัลทั้งบิตคอยน์และคริปโทเคอร์เรนซีอาจถูกหลอกลวงสร้างความเสียหายเป็นวงกว้างทั้งนี้ปัจจุบันพบว่ามีกลุ่มผู้เสียหายถูกหลอกให้ลงทุนซื้อขายเหรียญคริปโตฯสูญเงินไปกว่าหลายล้านบาท
น.ส.ทิพานันกล่าวต่อว่าว่านักลงทุนควรศึกษาให้รอบคอบก่อนการลงทุนและตรวจสอบว่าผู้ขายอยู่ในข่ายที่ต้องได้รับใบอนุญาตจากก.ล.ต.หรือไม่หากเข้าข่ายได้รับอนุญาตแล้วหรือยังโดยสามารถตรวจสอบรายชื่อผู้ประกอบธุรกิจสินทรัพย์ดิจิทัลที่ได้รับใบอนุญาตได้ที่www.sec.or.thหรือทางแอปพลิเคชัน“SEC Check First”หากมีข้อสงสัยสามารถโทรปรึกษาได้ที่ศูนย์บริการประชาชนก.ล.ต.โทร. 1207ที่สำคัญควรตรวจสอบชื่อเว็บไซต์และรายชื่อผู้ประกอบธุรกิจให้ครบถ้วนทุกตัวอักษรเพื่อป้องกันมิจฉาชีพปลอมแปลงและสามารถแจ้งความในคดีอาชญากรรมทางเทคโนโลยีผ่านทางศูนย์ฯผ่านเว็บไซต์www.thaipoliceonline.comหรือเดินทางไปแจ้งความกับพนักงานสอบสวนในทุกพื้นที่ทั่วประเทศรวมทั้งติดตามข้อมูลข่าวสารของทางการเกี่ยวกับการหลอกลวงลงทุน
น.ส.ทิพานันกล่าวว่ารัฐบาลยังยืนยันว่าสนับสนุนการลงทุนด้านดิจิทัลเพื่อความก้าวหน้าทางเศรษฐกิจโดยปัจจุบันประเทศไทยมีกฎหมายที่กำกับดูแลการออกและเสนอขายสินทรัพย์ดิจิทัลในประเทศไทยโดยตรงคือพ.ร.ก.การประกอบธุรกิจสินทรัพย์ดิจิทัลพ.ศ.๒๕๖๑เพื่อคุ้มครองผู้ลงทุนลดความเสี่ยงจากการถูกหลอกหรือถูกเอาเปรียบสร้างความชัดเจนในการกำกับดูแลให้ผู้ที่ต้องการใช้สินทรัพย์ดิจิทัลนี้โดยสุจริตสามารถทำได้และป้องกันการฟอกเงินหรือใช้สินทรัพย์ดิจิทัลในทางไม่สุจริตและเพื่อให้สามารถนำเทคโนโลยีมาทำให้เกิดการพัฒนาทางเศรษฐกิจและสังคมอย่างยั่งยืน ส่วนหากมีการฝ่าฝืนหรือไม่ปฏิบัติตามกฎหมายฉบับนี้ก็จะมีโทษทางอาญาโดยฐานความผิดและอัตราโทษเทียบเคียงได้กับกฎหมายว่าด้วยหลักทรัพย์และตลาดหลักทรัพย์และยังมีการนำบทบัญญัติเกี่ยวกับมาตรการลงโทษทางแพ่งมาบังคับเพื่อให้การบังคับใช้กฎหมายนี้ด้วย
“รัฐบาลมีความห่วงใยเป็นอย่างมากมีการกำชับให้หน่วยงานที่เกี่ยวข้องดำเนินการป้องปรามและเร่งให้ความรู้เกี่ยวกับกฎหมายและการลงทุนในสินทรัพย์ดิจิทัลเพื่อความรู้ความเข้าใจหลีกเลี่ยงไม่ให้เผชิญความเสี่ยงจนเกิดการสูญเสียรวมทั้งตกเป็นเหยื่อของมิจฉาชีพ”น.ส.ทิพานันกล่าว
วันจันทร์ที่ 24 ตุลาคม 2565
PM pleased with success of 29th APEC Finance Ministers’ Meeting
PM pleased with success of 29th APEC Finance Ministers’ Meeting
October 23, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased with the success of the 29th APEC Finance Ministers’ Meeting (APEC FMM) which was chaired by Minister of Finance Arkhom Termpittayapaisith and held under the theme “Advancing Digitalization, Achieving Sustainability” on October 19-20, 2022 at Queen Sirikit National Convention Center, Bangkok.
At the 29th APEC FMM, APEC economies pledged to address surging inflation and promote free, open, fair, inclusive, non-discriminatory, transparent, and predictable international trade and investment environment, which is conducive to global and regional economic growth. New measures have been explored as revolutionary forces for economic growth, e.g., digitalization, economic-growth sustainability, among others.
According to the Chair’s Statement of the 29th APEC FMM, APEC Finance Ministers have given consensus to promoting sustainable finance, digitalization for digital economy, and implementing the Cebu Action Plan, and emphasized their commitment to implement flexible fiscal policies to support inclusive economic growth and job creation, as well as to use all available policy tools – monetary, fiscal and structural - individually and collectively, to the extent possible, to manage inflationary pressures and steer the global economy back on its growth path
The 29th APEC FMM highlighted the joint effort of APEC member economies to advancing progress towards sustainable development. It was also a good opportunity to discuss the economic and financial outlook faced by their economies, secure, efficient, and affordable access to sustainable finance, and application of digital technology for digital economy. They also shared views on appropriate policy actions to achieve tangible economic and environmental goals.
APEC Finance Ministers and participants at the 29th APEC FMM also welcomed the completion of the APEC Policy Considerations for Developing Cross-border Payments and Remittances, which covers key considerations and implementation options for, inter alia, risk management, and consumer protection for developing cross-border payment and remittance linkages.
วันอาทิตย์ที่ 16 ตุลาคม 2565
นายกฯ ยินดีกับผลสำเร็จจากการจัดงาน Thailand – Korea Economic Cooperation Forum 2022 สร้างมูลค่าทางการค้าได้กว่า 4,000 ล้านบาท
นายกฯ ยินดีกับผลสำเร็จจากการจัดงาน Thailand – Korea Economic Cooperation Forum 2022 สะท้อนนักธุรกิจเชื่อมั่นร่วมลงทุนในกลุ่มอุตสาหกรรมเป้าหมาย สร้างมูลค่าทางการค้าได้กว่า 4,000 ล้านบาท
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลสำเร็จจากการจัดงานสัมมนาความร่วมมือทางเศรษฐกิจ ไทย – เกาหลีใต้ (Thailand – Korea Economic Cooperation Forum 2022) เมื่อวันที่ 6 – 7 ตุลาคม 2565 โดยนักธุรกิจทั้งไทยและเกาหลีใต้ให้ความสนใจ เข้าร่วมงานกว่า 600 ราย เกิดการจับคู่ทางธุรกิจ (Business Matching) ได้ 120 คู่ สร้างมูลค่าทางการค้าการลงทุนได้กว่า 4,000 ล้านบาท ซึ่งส่วนใหญ่เป็นกลุ่มอุตสาหกรรมสมาร์ทซิตี้ อิเล็กทรอนิกส์ ยานยนต์ไฟฟ้า และพลังงานอัจฉริยะ
เนื่องในโอกาสครบรอบ 10 ปี ของการยกระดับความเป็นหุ้นส่วนทางยุทธศาสตร์ระหว่างไทยและเกาหลีใต้ คณะกรรมการส่งเสริมการลงทุน (BOI) ของไทย และสำนักงานส่งเสริมการค้าและการลงทุนของรัฐบาลเกาหลีใต้ (KOTRA) ได้ร่วมกันจัดงาน สัมมนาฯ ซึ่งถือเป็นการจัดการประชุมสัมมนาขนาดใหญ่ครั้งแรกอย่างเต็มรูปแบบขึ้น นอกจากนี้ยังมีการจัดทำบันทึกความร่วมมือ 5 ฉบับระหว่างไทยและเกาหลีใต้ในกลุ่มอุตสาหกรรมสมาร์ทซิตี้ เช่น MOU ระหว่าง Smart City Association และ Thai IOT Association MOU ระหว่างบริษัทด้านไอทีของเกาหลี และเทศบาลท้องถิ่นรวมถึงบริษัทเอกชนของไทย
ทั้งนี้ ในช่วง 10 ปี ที่ผ่านมา (ระหว่างเดือนมกราคม 2555 – กันยายน 2565) BOI รายงานว่า มีโครงการจากเกาหลีใต้ยื่นขอรับการส่งเสริมการลงทุนรวม 365 โครงการ มูลค่ารวม 65,123 ล้านบาท ซึ่งอุตสาหกรรมที่มีมูลค่าการลงทุนสูงสุด 3 อันดับแรก ได้แก่ 1. เครื่องใช้ไฟฟ้าและอิเล็กทรอนิกส์ 2. เหล็กและผลิตภัณฑ์โลหะ และ 3. เคมีภัณฑ์และกระดาษ ประกอบกับ ตั้งแต่ปี 2562 รัฐบาลเกาหลีใต้ ประกาศใช้นโยบาย New Southern Policy เปิดโอกาสให้เกาหลีใต้ ร่วมลงทุนในกลุ่มประเทศอาเซียน รวมทั้งไทยมากขึ้น
“ผลสำเร็จจากการจัดงานสัมมนาในครั้งนี้ นอกจากเป็นการย้ำความสัมพันธ์ทางธุรกิจระหว่างไทยและเกาหลีใต้ที่แนบแน่นอยู่แล้วให้กระชับมากยิ่งขึ้นแล้ว ยังเป็นการย้ำความมั่นใจ ช่วยสร้างความเชื่อมั่นต่อประเทศไทย รวมถึงช่วยกระตุ้นเศรษฐกิจในไทย และภูมิภาค โดยเฉพาะถือเป็นการพัฒนากลุ่ม 10 อุตสาหกรรมเป้าหมาย ตามแนวนโยบายของรัฐบาลเพื่อขับเคลื่อนเศรษฐกิจเพื่ออนาคต (New Engine of Growth) ทั้งอุตสาหกรรมที่มีศักยภาพ (First S - Curve) และ 5 อุตสาหกรรมอนาคต (New S - Curve)” นางสาวรัชดาฯ กล่าว